سام كان ولد عنده خمستاشر سنة عايش مع اخته الصغيرة جولي. والديهم كانوا متوفيين من زمان. سام كان بياخد بالو من جولي لوحده.
في يوم، سام صحي الساعة تلاتة الفجر زي كل يوم. لما جولي كانت نايمة لوحدها، سام ساب بيتهم الصغير عشان يوزع الجرايد. لما لقى راجل كبير قاعد قدام بيتهم، سام اتفاجئ جداً لدرجة انه وقف يبصله كويس. كان صبح تلج وباين عليه انه كان بردان جداً.
الراجل الكبير المسكين ماكانش معاه حاجة يتغطى بيها. سام دخل البيت يجيب للراجل الكبير بطانية. لكن ماكانش فيه بطانيات زيادة، فسام فكر كتير وخد معطف والده. كان ده الحاجة الوحيدة اللي فاضلة له من والده. سام كتب ورقة صغيرة. "يا فندم، لقيتك نايم قدام بيتي. ده معطف والدي. اتمنى يكون مقاسك." حط الورقة في جيب المعطف، وغطى الراجل الكبير بالمعطف. وبعدين راح الشغل. لما رجع بعد تلت ساعات، الراجل والمعطف كانوا اختفوا. سام فكر ان ده كان احسن حاجة ممكن يعملها بمعطف والده.
في العصر، سام رجع البيت بسرعة بعد المدرسة عشان جولي كانت في البيت لوحدها. لكن، جولي والراجل الكبير كانوا واقفين قدام البيت، وجولي صوتت لسام، "يا اخويا! ده جدنا!"
الجد ابتسم وقال، "سام. شكراً انك اديتني المعطف وخليتني اعرف قد ايه حفيدي طيب. المعطف ده كان اللي انا اديته لابني من زمان!"
الجو كان عامل ازاي لما سام شاف الراجل الكبير قدام بيته؟
حر وشمس بتمطر تلج وبرد ريح